Publication: Magyar Közlöny
Issue: MK-2004-8 (Year: 2004, Number: 8)
Era: 2004-2010
Section: 5 Ötv., valamint az államháztartásról szóló 1992. évi XXXVIII. törvény.
Paragraph Index: 504

1. A helyi közutak útkategóriái és közútkezelési szolgáltatási osztályai 1.1. Az útkategóriák és jellemzõk A helyi közutakat külön jogszabály6 alapján útkategóriákba kell sorolni. A jogszabály az útkategóriákra jellemzõket állapít meg. A helyi közutak útkategóriákba sorolása — a településrendezési tervben foglaltak alapján — a közút kezelõjének a feladata. A helyi közút kezelõjének — a település bel- és külterületén levõ, a fentiek szerint már kategóriákba sorolt — helyi közutakat, a közútkezelés céljára, a közút-kategóriákhoz megállapított közútkezelési szolgáltatási osztályokba kell besorolnia. Az egyes útkategóriák részletes jellemzését a B) függelék tartalmazza. 1.2. A közútkezelési szolgáltatási osztályok A közutak kezelõi a helyi közutakat az útkategóriákhoz az 1—1. táblázatban megjelölt közútkezelési szolgáltatási osztályba, vagy annál magasabb osztályba sorolhatják be. Ha azonban a körülmények a helyi közút alacsonyabb osztályba sorolását teszik szükségessé, a helyi közút — átmenetileg — alacsonyabb közútkezelési szolgáltatási osztályba is besorolható.

Source: https://magyarkozlony.hu/hivatalos-lapok/3f1300618026180e41a263834607f863fcdf757f/dokumentumok/620ba227373e66fba290ef7d19ee25f87b005e27/letoltes